da da da da da af de de fr en de da da da da da da fr sv da nl de da da nn da da da da da da da da da da da de id da da de en de en da de nb da de nb da da da da da da da de de de da da da da da da da da da da eo de da nb zh la en en nl da en sv da da da da da da da sv da sv sv da da da da da
Skal jeg have tilladelse til min aktivitet?
Græsning og helårsgræsning i naturen
Urørt skov på statens arealer
Hvordan bliver et naturprojekt til?
Projektområdet på Harboøre Tange afgrænses af Vesterhavet mod vest og Limfjorden (Nissum Bredning) mod øst. Mod nord afgrænses området af et dige i den sydlige del af Thyborøn, og mod syd af et dige nord for Harboøre. Området er udpeget som EF-fuglebeskyttelsesområde og RAMSAR-område, og området regnes for en af de vigtigste engfuglelokaliteter i Danmark.
Området består af to lavvandede saltvands/brakvands-laguner (Thyborøn Fjord og Harboøre Fjord) med et samlet areal på ca. 500 ha . Den øvrige del af projektområdet består af strandenge (ca. 500 ha ), samt klitarealer, rørskov, krat og diger (ca. 100 ha ).
Figur: Kort over projektområdet på Harboøre Tange. Slusens placering er angivet med en rød plet.
Lagunesøerne og strandengene på Harboøre Tange udgjorde tidligere en del af Nissum Bredning, men i forbindelse med etablering af vej og jernbanedæmningen mellem Thyborøn og Harboøre blev området inddiget, og har herefter kun stået i forbindelse med Limfjorden via en smal sluse under vejdæmningen i nordenden af den nordligste lagunesø (Thyborøn Fjord). De to lagunesøer står i forbindelse med hinanden via en smal grøft.
Da lagunesøerne står i direkte forbindelse med Limfjorden gennem slusen følger vandstanden på engen og i Lagunesøerne med en lille forsinkelse vandstanden i Limfjorden. Som følge af varierende vandstande i Limfjorden kan der regelmæssigt forekomme oversvømmelse af de lavere liggende engarealer og småøer, hvilket i enkelte år har medført massive tab af engfuglereder og unger.
For at undgå oversvømmelse af engfuglenes reder på engen er der derfor, i forbindelse med Life-engfugleprojektet, blevet etableret en sluseport i slusen ved den nordlige lagunesø. Sluseporten reguleres automatisk og sikrer, at vandstanden i den nordlige lagunesø holder sig indenfor intervallet -0,20 m og + 0,10 m over dansk normal nul (DNN) i perioden fra 16. april til 31. oktober. I den øvrige del af året er slusen helt åben, og vandstanden i søerne og på engen kan variere frit.
Billede af sluseporten på Harboøre Tange
Foto: Kaj Beck A/S
Naturstyrelsen anbefaler, at henvendelse til Naturstyrelsen sker via e-boks, hvis din henvendelse indeholder personfølsomme eller fortrolige oplysninger.
Hvor andet ikke er angivet, er billeder på siden fra colourbox.com
Sender du os en e-mail, vil den blive gemt i vores digitale sagsbehandlingssystem. Læs mere
Indsæt søgeord for at søge på hjemmesiden
Indsæt søgeord for at søge på hjemmesiden